ᐃᖃᓗᖕᓂ ᒥᑦᑕᕐᕕᒃ

ᐃᖃᓗᖕᓂ ᒥᑦᑕᕐᕕᒃ () – ᑐᓴᐅᒪᖁᔭᐅᕗᑦ ᐃᖃᓗᖕᓂ ᐊᐅᓪᓚᕆᐊᖅᑐᖅᐸᒃᑐᑦ: ᖃᖓᑕᓲᑦ ᖃᖓᑕᕙᒃᑐᑦ ᐃᖃᓗᖕᓂ ᒥᑦᑕᕐᕕᒃᑖᓵᒥ ᐱᒋᐊᓛᓕᖅᐳᑦ ᐱᖓᔪᐊᓂ, ᐋᒌᓯ 9−ᒥᑦ!

ᑕᐃᑲᓂ ᐱᒋᐊᕐᓗᓂ, ᓄᑕᐅᙱᓐᓂᖅᓴᖅ ᒥᑦᑕᕐᕕᒃ ᐊᑐᖅᑕᐅᓛᕈᓐᓃᖅᐳᖅ ᑎᑭᑉᐸᓪᓕᐊᔪᓄᑦ ᐊᐅᓚᖅᐸᓪᓕᐊᔪᓄᓪᓗ. ᐊᐅᓪᓚᕐᓂᐊᕈᕕᑦ ᓂᐅᕝᕕᐅᕆᐊᕐᓂᐊᕈᕕᓪᓘᓐᓃᑦ, ᓄᑖᖑᓂᖅᓴᒧᑦ ᒥᑦᑕᕐᕕᓕᐊᕐᓂᐊᖅᐳᑎᑦ 1528−ᒧᑦ ᐅᖓᓕᖅᐹᑦ ᐊᖅᑯᑎᒥ.

ᒥᑦᑕᕐᕕᐅᑉ ᐃᓯᕐᕕᐊ ᐅᑮᕕᓕᐊᕆᐊᑉ ᐊᖁᑖᓃᑉᐳᖅ. ᐅᖓᓕᖅᐹᑦ ᐊᖅᑯᑎᖓᓄᑦ ᓴᖑᓗᑎᑦ, ᐃᑲᔪᖅᑕᐅᕝᕕᐅᑉ ᖃᓂᒋᔮᒍᑦ ᐊᑐᕆᐊᑦᑎᐊᕙᐅᓛᒃᑯᑦ ᓄᓇᓯᐅᑎᑦ ᓄᖅᑲᖔᕐᕕᖓᓄᑦ ᐊᒻᒪ ᖃᖓᑕᓲᒃᑰᖅᑐᓂᒃ ᐊᐃᔭᐅᕝᕕᖓᓄᑦ/ᐊᒡᔭᖅᑕᐅᕝᕕᖓᓄᑦ.

ᓱᓕ ᑕᐃᒪᓐᓇ, ᐊᐅᓪᓚᕐᓂᐊᖅᑐᑦ ᖃᖓᑕᓲᒃᑯᕕᖕᒧᐊᖅᓵᓕᖃᑦᑕᖁᔭᐅᕗᑦ ᖃᐅᔨᓴᖅᑕᐅᔭᕆᐊᖃᕐᓂᖏᓐᓄᑦ. ᐊᐅᓪᓚᕐᓂᐊᖅᑐᑦ ᖃᐅᔨᒪᖁᔭᐅᒋᕗᑦ ᐋᑐᕚᒧᑦ ᒪᑦᑐᓕᐊᒧᓪᓗ ᐊᐅᓪᓚᕐᓂᐊᖅᑐᑦ ᖃᐅᔨᓴᖅᑕᐅᔭᕆᐊᖃᕐᓗᑎᒃ ᐊᓐᓄᕌᒃᑯᕕᖏᑦ ᐱᔭᐅᔪᓐᓇᖃᑦᑕᔾᔮᙱᑦᑐᑦ ᑭᓯᐊᓂ ᐃᑲᕐᕋᑦ ᐱᖓᓱᑦ ᖃᖓᑦᑕᕐᕕᒃᓴᖓ ᑎᑭᓚᐅᙱᑎᓪᓗᒍ.

Category:ᓇᐃᑦᑐᒥᒃ ᐅᖃᓕᒫᕐᕕᒃ